આ બેઠકમાં વિવિધ આરોગ્‍ય લક્ષી મુદ્દા પર ચર્ચા કરવામાં આવી હતી તેમજ ગડખોલ પી.એચ.સી સેન્‍ટરની કામગીરી યોગ્‍ય ગુણવત્તા સાથે ઝડપભેર પૂર્ણ કરવા મંત્રી ઈશ્વરસિંહ પટેલે ઉપસ્‍થિતિ સમિતિ સભ્‍યોને તાકીદ કરી હતી તેમજ સરકારની વિવિધ આરોગ્‍યલક્ષી ગ્રાન્‍ટનું યોગ્‍ય દિશામાં આયોજન સાથે પ્રજાલક્ષી કામો વાપરવા સૂચન કરવામાં આવ્‍યું હતું. રાજ્‍ય સરકાર પ્રજાના આરોગ્‍ય સુખાકારી માટે વિવિધ યોજના લાગુ પડી છે. જે યોજનાઓ પ્રજાસુધી પહોંચે તેમજ પ્રજા સરકારની યોજનાનો લાભ લે તેમજ જે તે વિસ્‍તારના આરોગ્‍યલક્ષી વિવિધ પ્રશ્નો અંગે સરળ સમાધાન મળી રહે તે હેતુથી તાલુકા, જિલ્લા લેવલ પર રોગી કલ્‍યાણ સમિતિ બનાવવામાં આવી રહી છે. રાજ્‍ય સરકારનો અભિગમ છે કે રાજ્‍યનો દરેક નાગરિક આરોગ્‍ય મુક્‍ત રહે અને તે તંદુરસ્‍ત બને તેવા આશ્રયના ભાગરૂપે આ કામગીરી કરાવામાં આવી રહી છે.